सरखारनि सिरियै थानाय आरो दै फुंखा बिफाना नोजोर होयैनि थाखाय दासिम रायजोया राहा गोथे जानानै मोनसे आगोर मोनै बायदि जानानै दं । जायनिखि सोलिफुनाय समनिफ्राय रायजोया गावनि आखायनि रां बाहायनानै औवा, दंफां बायदिसिनाजों नाजानानै बुर्लुंबुर्थुर दैमानि हा खुरखानायखौ दैथां नाजाबोगासिनो । हा खुरखानाय जाथायनिफ्राय बे भरासिंग्रि ओनचोलनि लोगोसे जारिमिनारि “हरगौरि देउवालै”थानसालि सिगांजों औवा,दंफांजों होबथानो हानाय जेबो राहा गैया होननानै बुंथियो आबादारि स्रमिक आफादनि आफादगिरि प्रसान्त बैस्व’या आरो लोगोसे बुंथिबावयोदि,गोबां समनिफ्रायनो भारासिंग्रि ओनचोलनि हा खुरखानाय जाथायखौ लानानै दाबि खालामबोदों।